Rue de Paris zo trede levr ur rummad tri romant evit ar vugale anvet La loi du retour, an daou gentañ o vezañ La maison vide ha Lhôtel du retour. Non ket en em gavet ganto evit poent, ne gomzin nemet eus hennezh eta.  Tres zo dar rummad kontañ un istor klasel peo hini ur paotrig eo bet kaset e dud  dur champ-bach e-pad an eil brezel-bed. Klasel a lavaran, neo ket boutin, ma zeus bet meur a istor damheñvel eo dibar pep hini.  E Rue de Paris emañ an haroz o paouez gouzout ne adwelo e dud biken peogwir int bet lazhet er champ-bach. Echu eo ar brezel, hag ar paotrig zo deuet da vezañ krennard. Ret eo dezhañ doñvaat ar soñj-se, asantiñ de donkadur hag ober dibaboù e-keñver e zazont. Mont a ra pelloch al levr-se eget ar peurvrasañ eus al levrioù all diwar-benn ar brezel eta, ha se eo em eus kavet dedennus.